
24-TA-445: Informatīvais ziņojums (Jauns)
Informatīvais ziņojums "Par valsts budžeta līdzfinansējuma nodrošināšanu Eiropas Komisijas programmas "ES-veselībai" projekta "Vienotā rīcība par jaunās ES vēža skrīninga shēmas ieviešanu" (EUCanScreen projekts) īstenošanai 2024. – 2028. gadā"
	Nr.p.k.

	Iebildums / Priekšlikums
	Apstrādes informācija
	Galīgā redakcija

	1.
	Informatīvais ziņojums
Informatīvais ziņojums
	Iebildums (FM - 27.03.2024.)
Lūdzam papildināt informatīvā ziņojuma projekta IV sadaļu "Projektu aktivitātes un līdzfinansējums" ar informāciju, kā tiks nodrošināta reģionālā apmācības centra mamogrāfijā turpmākā darbība, ņemot vērā, ka šī centra darbību paredzēts turpināt arī pēc projekta realizācijas.
 
Piedāvātā redakcija
-
	Ņemts vērā
Papildināta Informatīvā ziņojuma IV sadaļa "Projektu aktivitātes un līdzfinansējums" attiecībā par reģionālajiem mamogrāfijas apmācību centriem.
	-

	2.
	Informatīvais ziņojums
Informatīvais ziņojums
	Iebildums (FM - 27.03.2024.)
Vēršam uzmanību, ka Tiesību aktu portālā šim informatīvā ziņojuma projektam ir pievienots Latvijas Universitātes apliecinājums par finanšu uzskaites nodalīšanu saistībā ar projektu EUROHELICAN (Accelerating gastric cancer reduction in Europe through Helicobacter pylori eradication) un TOGAS (“Towards gastric cancer screening implementation in the European Union”) īstenošanu nevis par projekta “Vienotā rīcība par jaunās ES vēža skrīninga shēmas ieviešanu” (EUCanScreen projekts) īstenošanu. Lūdzam novērst neprecizitāti un pievienot atbilstošu Latvijas Universitātes apliecinājumu.
Piedāvātā redakcija
-
	Ņemts vērā
Pievienots aktualizēts apliecinājums finanšu uzskaites nodalīšanai.
	-

	3.
	Informatīvais ziņojums
Informatīvais ziņojums
	Iebildums (FM - 27.03.2024.)
Lūdzam papildināt informatīvā ziņojuma projektu ar nepieciešamā finansējuma detalizētiem aprēķiniem.
 
Piedāvātā redakcija
-
	Ņemts vērā
Pievienots papildus pielikums: EUCanScreen projekta finansējums 2024. – 2028. gadam.
	-

	4.
	Informatīvais ziņojums
Informatīvais ziņojums
	Iebildums (FM - 27.03.2024.)
Ievērojot to, ka ar MK protokollēmuma 3. un 4.punktu ir paredzēts piešķirt publiskos līdzekļus LU, SPKC un RSU, lūdzam papildināt informatīvo ziņojumu ar izvērtējumu komercdarbības atbalsta kontekstā. Skaidrojam, ka, ja publisko līdzekļu piešķiršana SPKC paredzēta projekta īstenošanai, ko SPKC veic valsts deleģētas funkcijas ietvaros, pasākums nekvalificējas kā komercdarbības atbalsts un ar attiecīgu skaidrojumu lūdzam papildināt informatīvo ziņojumu, norādot normatīvo aktu, kurā ir noteikta SPKC attiecīgā funkcija. Savukārt attiecībā uz publisko līdzekļu piešķiršanu LU un RSU, skaidrojam, ka, ja var pamatot, ka tā ir paredzēta nesaimnieciska projekta īstenošanai, kas atbilst Komisijas paziņojuma Pētniecībai, izstrādei un inovācijai piešķiramā valsts atbalsta nostādnes (2022/C 414/01) 20.punktā noteiktajiem kritērijiem, pasākums nekvalificējas kā komercdarbības atbalsts un ar attiecīgu skaidrojumu lūdzam papildināt informatīvo ziņojumu. Savukārt, ja publiskie līdzekļi paredzēti saimnieciskās darbības veikšanai un tas kvalificējas kā komercdarbības atbalsts, lūdzam norādīt, saskaņā ar kādu komercdarbības atbalsta kontroles regulējumu ir plānots nodrošināt plānotā atbalsta saderīgumu ar ES iekšējo tirgu.
 
Piedāvātā redakcija
-
	Ņemts vērā
Papildināta Informatīvā ziņojuma I sadaļa "Pamatojums informatīvā ziņojuma virzībai" ar izvērtējumu komercdarbības atbalsta kontekstā.
	-

	5.
	MK sēdes protokollēmuma projekts
2. Atbalstīt Izglītības un zinātnes ministrijas (Latvijas Universitāte) un Veselības ministrijas (Slimību profilakses un kontroles centrs, Rīgas Stradiņa universitāte un valsts sabiedrība ar ierobežotu atbildību “Paula Stradiņa klīniskā universitātes slimnīca”) iesaistīšanos projektā "Vienotā rīcība par Jaunās ES vēža skrīninga shēmas ieviešanu" (turpmāk – EUCanScreen projekts), lai īstenotu Savienības rīcības programmas veselības jomā “ES – veselībai” 2021.–2027. gadam  (EU4Health programme 2021–2027) pasākumu "CR-g-23-38 tiešā dotācija dalībvalstu iestādēm: vēža skrīninga programmu ieviešanai”.
	Iebildums (FM - 27.03.2024.)
Lūdzam svītrot MK sēdes protokollēmuma projekta 2.punktu un precizēt 3. un 4.punktu, attiecīgi veicot precizējumus informatīvā ziņojuma projekta V sadaļā "Turpmākā rīcība".
Piedāvātā redakcija
       2. Pēc “Vienotā rīcība par Jaunās ES vēža skrīninga shēmas ieviešanu” projekta (turpmāk – EUCanScreen projekts) apstiprināšanas, lai īstenotu Savienības rīcības programmas veselības jomā “ES – veselībai” 2021.–2027.gadam  (EU4Health programme 2021–2027) pasākumu "CR-g-23-38 tiešā dotācija dalībvalstu iestādēm: vēža skrīninga programmu ieviešanai”, atļaut Izglītības un zinātnes ministrijai (Latvijas Universitātei) laika periodā no 2024. gada līdz 2028. gadam uzņemties valsts budžeta ilgtermiņa saistības 5 127 790 euro apmērā (tajā skaitā Eiropas Komisijas finansējums 4 102 231 euro apmērā, valsts budžeta līdzfinansējums 993 064 euro apmērā un valsts sabiedrības ar ierobežotu atbildību “Paula Stradiņa klīniskā universitātes slimnīca” līdzfinansējums 32 495 euro apmērā) dalības nodrošināšanai EUCanScreen projektā, tajā skaitā:
      2.1. Latvijas Universitātei projekta īstenošanai 4 228 545 euro apmērā, tajā skaitā Eiropas Komisijas finansējums 3 382 836 euro apmērā un valsts budžeta līdzfinansējums 845 709 euro apmērā;
      2.2. Slimību profilakses un kontroles centram projekta īstenošanai 352 663 euro apmērā, tajā skaitā Eiropas Komisijas finansējums 282 130 euro apmērā un valsts budžeta līdzfinansējums 70 533 euro apmērā;
      2.3. Rīgas Stradiņa universitātei projekta īstenošanai 384 108 euro apmērā, tajā skaitā Eiropas Komisijas finansējums 307 286 euro apmērā un valsts budžeta līdzfinansējums 76 822 euro apmērā;
      2.4. valsts sabiedrībai ar ierobežotu atbildību “Paula Stradiņa klīniskā universitātes slimnīca” projekta īstenošanai 162 474 euro apmērā, tajā skaitā Eiropas Komisijas finansējums 129 979 euro apmērā un valsts sabiedrībai ar ierobežotu atbildību “Paula Stradiņa klīniskā universitātes slimnīca” līdzfinansējums 32 495 euro apmērā.
      3. Lai nodrošinātu šī protokollēmuma 2.1., 2.2. un 2.3. apakšpunktos norādītā valsts budžeta līdzfinansējuma piešķiršanu, Izglītības un zinātnes ministrijai pēc EUCanScreen projekta apstiprināšanas normatīvajos aktos noteiktā kārtībā iesniegt Finanšu ministrijā pieprasījumu finansējuma pārdalei no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 993 064 euro apmērā EUCanScreen projekta īstenošanai, tostarp paredzot transfertu uz Veselības ministriju.
 
	Ņemts vērā
Precizēta Informatīvā ziņojuma V sadaļa "Turpmākā rīcībā" un MK protokollēmums atbilstoši Finanšu ministrijas norādītajam.
	2. Pēc “Vienotā rīcība par Jaunās ES vēža skrīninga shēmas ieviešanu” projekta (turpmāk – EUCanScreen projekts) apstiprināšanas, lai īstenotu Savienības rīcības programmas veselības jomā “ES – veselībai” 2021. – 2027. gadam (EU4Health programme 2021 – 2027) pasākumu “CR-g-23-38 tiešā dotācija dalībvalstu iestādēm: vēža skrīninga programmu ieviešanai”, atļaut Izglītības un zinātnes ministrijai (Latvijas Universitātei) laika periodā no 2024. gada līdz 2028. gadam uzņemties valsts budžeta ilgtermiņa saistības 5 198 327 euro apmērā (t.sk., Eiropas Komisijas finansējums 4 102 235 euro apmērā, valsts budžeta līdzfinansējums 993 064 euro apmērā, valsts budžeta priekšfinansējums 70 533 euro apmērā un valsts sabiedrības ar ierobežotu atbildību “Paula Stradiņa klīniskā universitātes slimnīca” līdzfinansējums 32 495 euro apmērā) dalības nodrošināšanai EUCanScreen projektā, t.sk.:

	6.
	Informatīvais ziņojums
Informatīvais ziņojums
	Priekšlikums (FM - 17.06.2024.)
Atkārtoti lūdzam  papildināt informatīvā ziņojuma IV sadaļu "Projektu aktivitātes un līdzfinansējums" ar informāciju, kā tiks nodrošināta reģionālā apmācības centra mamogrāfijā turpmākā darbība, norādot potenciālo finansiālo ietekmi un finansējuma avotu tā uzturēšanai pēc projekta realizācijas.
 
Piedāvātā redakcija
-
	Ņemts vērā
Papildināts Informatīvais ziņojums ar sekojošu informāciju:
[..] Reģionālā apmācības centra mamogrāfijā izveidē un apmācības programmu ieviešanā tiks ņemts vērā citu Eiropas valstu skrīninga apmācības centru izstrādātās programmas. Apmācības centra finansēšanas modelis tiks aprobēts EUCanScreen projekta īstenošanas gaitā, neradot slogu valsts budžetam, bet piesaistot finansējumu no rīcības programmas veselības jomā “ES-veselībai”  (EU4Health) turpmākajiem projektiem, veselības aprūpes nozares jauno speciālistu apmācības programmas EuroHelthNet, ES Strukturālo reformu atbalsta instrumenta DG REFORM (Directorate-General for Structural Reform Support), no Latvijā jau aprobētu profesionālās pilnveides un kvalifikācijas celšanas izglītības programmu finansējuma, un/vai nodrošinot ienākumus no speciālistu apmācības maksas pakalpojuma sadarbībā ar Latvijas veselības aprūpes nozares speciālistu profesionālajām asociācijām, medicīnas augstākās izglītības iestādēm un slimnīcām. Atbilstoši Eiropas Vēža uzveikšanas plāna 2021. – 2027. gadam vadlīnijām skrīningā iesaistītajām personām ir nepieciešama atbilstoša izglītība un praktiska darba pieredze, diemžēl apmācības centra mamogrāfijā Latvijā līdz šim nav bijis, un apmācību trūkums skrīningā iesaistītajām ārstniecības personām ir viens no Latvijas skrīnīnga programmas trūkstošajiem elementiem.
 
	-

	7.
	Informatīvais ziņojums
Informatīvais ziņojums
	Priekšlikums (FM - 27.03.2024.)
Nepieciešams redakcionāli precizēt informatīvā ziņojuma projekta II sadaļas “Ievads” pēdējo rindkopu.
 
Piedāvātā redakcija
-
	Ņemts vērā
Rindkopa dzēsta.
	-

	8.
	Informatīvais ziņojums
Informatīvais ziņojums
	Priekšlikums (FM - 27.03.2024.)
Nepieciešams novērst divu euro neprecizitāti informatīvā ziņojuma projekta 3.tabulā “Nepieciešamais finansējums (euro) pa izmaksu pozīcijām sadalījumā pa gadiem LU, SPKC un RSU”, jo, saskaitot finansējumu pa izmaksu pozīcijām, veidojas 4 965 318 euro, nevis 4 965 316 euro.
 
Piedāvātā redakcija
-
	Ņemts vērā
Precizētas Informatīvā ziņojuma 1., 2. un 3.tabulas.
	-

	9.
	Informatīvais ziņojums
Informatīvais ziņojums
	Priekšlikums (FM - 27.03.2024.)
Lūdzam papildināt ziņojuma projektu ar informāciju, ka Veselības ministrija nodrošinās Eiropas Komisijas programmas “ES-veselībai” projekta “Vienotā rīcība par jaunās ES vēža skrīninga shēmas ieviešanu” (EUCanScreen) ietvaros plānoto darbību nepārklāšanos ar Eiropas Savienības struktūrfondu un Kohēzijas fonda 2021. – 2027.gada plānošanas perioda  programmas “Eiropas Savienības kohēzijas politikas programma 2021. – 2027. gadam" un Eiropas Savienības Atveseļošanas un noturības mehānisma plāna ietvaros plānotajiem pasākumiem.
 
Piedāvātā redakcija
-
	Ņemts vērā
Papildināta Informatīvā ziņojuma II sadaļa "Ievads" ar informāciju par plānoto darbību nepārklāšanos.
	-



